stanford-oval/wikipedia huggingface dataset:
מוח חצוי
שימושים רפואיים

ניתוח נדיר שמביא למצב של מוח חצוי נקרא קורפוס קלוסטומיה. הניתוח נעשה, בדרך כלל כמוצא אחרון, אצל חולי אפילפסיה קשים, ונועד להפחית את חומרת התסמינים בעת ההתקפים האפילפטיים.
מטרת הניתוח היא לחסום את האפשרות של הפעילות החשמלית האלימה המלווה להתקפי אפילפסיה לעבור בין ההמיספרות.
מחקר

המחקרים הראשוניים על מוח חצוי נעשו על ידי רוג'ר וולקוט ספרי שהמשיך אותם יחד עם מייקל גזניגה. מחקרים אלו היוו הבסיס לתאוריות לגבי חוסר הסימטריה בתפקיד של מחציות המוח השונים.
במחקרים אלו הוצג לאנשים חצויי מוח מידע חזותי לכל אחת מההמיספרות בנפרד. החוקרים התבססו על כך שהמידע משדה הראייה השמאלי נקלט רק בהמיספרה הימנית ולהפך (זאת עקב הצטלבות סיבי העצב בתצלובת הראייה). אך בעוד שאצל אנשים שאינם חצויי מוח, כפיס המוח מעביר את המידע בין ההמיספרות באופן מיידי, אצל חצויי המוח ההמיספרות לא יכולות לשתף אחת את השנייה במידע שנקלט. מתוך התגובות של נבדקים חצויי מוח לגירויים שהוצגו בשדות הראייה השונים, עלה כי לרוב בני האדם יש להמיספרה השמאלית עדיפות ביכולות שפתיות. משום שהדיבור נשלט לרוב על ידי ההמיספרה השמאלית, רק היא הייתה יכולה "לשוחח" עם החוקרים והתקשורת עם ההמיספרה הימנית הושגה באמצעות מטלות מוטוריות שלא דרשו שימוש במילים.
ראו גם

תסמונת הגף הזרה
הערות שוליים

1 2  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
| --- | --- |
בקרת זהויות :  NLI: 987007529444705171  GND: 4203715-3  LCCN: sh85126835 
מחקר אודות מוח חצוי
לורי

ערך זה עוסק בזמרת פופ צרפתית. אם התכוונתם למשמעות אחרת, ראו .
| --- | --- |

 לידה:  2 במאי 1982 (בת 42) פלאססיס בוצ'ארד, צרפת 
 שם במה:  Lorie 
 מוקד פעילות:  צרפת צרפת
 תקופת הפעילות:  מ-2001
 סוגה:  פופ, מוזיקה אלקטרונית
 שפה מועדפת:  צרפתית 
 חברת תקליטים:  Sony BMG
 www.lorieofficiel.com
 פרופיל ב-IMDb
 
לאורה פסטר (נולדה ב-2 במאי 1982), המוכרת גם בשם לורי (בצרפתית: Lorie), היא זמרת פופ צרפתית ידועה.
ביוגרפיה

לאורה פסטר, המוכרת בכינוייה המקצועי לורי נולדה בעיירה פלאססיס בוצ'ארד שבאזור איל-דה-פראנס על יד פריז. לורי היא ילדה יחידה במשפחתה המבוססת דיו - אביה הוא מנכ"ל תחנת רדיו צרפתית מפורסמת בשם RTL ואמה היא חשבונאית.
בגיל חמש החלה ללמוד החלקה על קרח. בגיל 15 נטשה לורי את תחום ההחלקה על הקרח ועברה לתחום המוזיקה והשירה. לאחר שהסינגל הראשון שלה, Près de moi, הוצג באתר האינטרנט www.peoplesound.com, החלה לורי את דרכה אל אור הזרקורים. השיר היה להיט - בפרק זמן של חודש אחד, הורידו כ-15,000 מעריצים עותקים שלו ברחבי האינטרנט. ההצלחה פתחה ללורי דלתות רבות בתחום המוזיקה, ואכן, ב-29 בנובמבר 2000 חתמה לורי על חוזה הקלטות.
באוקטובר 2001 הוציאה לאור לורי את האלבום המלא של Près de moi. בספטמבר 2002 הוציאה לאור לורי ספר ביוגרפיה בשם Mes Secrets (תרגום חופשי: הסודות שלי) אשר זכה להצלחה מסחרית.
את אלבומה השני, Tendrement (תרגום חופשי: בעדינות), הוציאה לאור לורי בשנת 2002. האלבום הופק על ידי ג'ני ויליאמס ולואיס אלמנט. ב-19 בנובמבר 2007 שוחרר אלבומה האחרון והחמישי 2lorenmoi האלבום בסגנון מוזיקה אלקטרונית.
דיסקוגרפיה > אלבומים

2001 : Près de toi
2002 : Tendrement
2004 : Attitudes
2005 : Best Of
2005 : Rester la même
2007 : 2lorenmoi
2009 : 2lor en mix (Projet de confirmer)
2011 : Regarde Moi
2012 : Danse
דיסקוגרפיה > סינגלים

1999 : Baby boum
2001 : Près de moi
Je serai (ta meilleure amie)
2002 : Toute seule
J'ai besoin d'amour
2003 : À 20 ans
Sur un air latino
Week-end
2004 : La positive attitude
Ensorcelée
C'est plus fort que moi
2005 : Toi et moi
Rester la même
2006 : S.O.S
Parti pour zouker
Fashion Victim
2007 : Je vais vite
Play
2008 : 1 garçon
2011 : Dita
2012 : Le coup de soleil
Les divas du dancing
דיסקוגרפיה > DVD

Je serai (ta meilleure amie)
Près de Vous
Tendrement Vôtre
Live Tour
Week End Tour
Best Of
Live Tour 2006
Le Tour 2Lor
דיסקוגרפיה > פילמוגרפיה

| שם הסרט | שנה | ערוץ | הערות |
| --- | --- | --- | --- |
| De feu et de glace | 2008 | TF1 | בדמות Alexia Moreno,מחליקת קרח אומנותית |
| Les Feux de l'amour | 2008 | 10 | בדמות Juliette,דוגמנית פריזאית |
| Un mari de trop | 2010 | 5 | בדמות Stéphanie Vasseur,עורכת ראשית |
לורטה יאנג

| --- | --- |

לורטה יאנג, 1938
 לידה:  6 בינואר 1913 סולט לייק סיטי, יוטה, ארצות הברית
 פטירה:  12 באוגוסט 2000 (בגיל 87) לוס אנג'לס, קליפורניה, ארצות הברית
 מקום קבורה:  בית הקברות הולי קרוס 
 שם לידה:  Gretchen Michaela Young 
 מדינה:  ארצות הברית 
 תקופת הפעילות:  1917–2000 (כ־83 שנים) 
 מקום לימודים:  Ramona Convent Secondary School 
 בן או בת זוג:  גרנט ווית'רס (1930–1931)  Tom Lewis (1940–?)  Jean Louis (1993–1997) 
 צאצאים:  Judy Lewis, Christopher Lewis, Peter Lewis 
 פרסים והוקרה:  פרס אוסקר, פרס גלובוס הזהב, 3 פרסי אמי
 פרופיל ב-IMDb
 
לורטה יאנג (באנגלית:  Loretta Young;‏ 6 בינואר 1913 - 12 באוגוסט 2000) הייתה שחקנית קולנוע אמריקאית זוכת פרס אוסקר לשחקנית הטובה ביותר, פרס גלובוס הזהב ו-3 פרסי אמי.
ביוגרפיה

יאנג נולדה בעיר סולט לייק סיטי בירת יוטה בשם גרטשן יאנג (Gretchen Young). בתם של גליידיס וג'ון ארל יאנג.
יאנג עברה לגור בהוליווד לאחר שהורייה נפרדו. כבר כילדה גילתה את יכולת המשחק היוצאת דופן שלה לצד אחיותיה סלי בליין ופולי אן שהיו שחקניות גם הן.
לאחר שחתמה על החוזה המקצועי הראשונה שלה שינתה את שמה הפרטי ל"לורטה".
קריירת משחק

יאנג החלה את קריירת המשחק שלה בתעשיית הסרטים השקטים בראשית שנות ה-20 של המאה ה-20. קיבלה הכרה לראשונה בסרטים "תצחק, ליצן, תצחק" של הרברט ברנון ו"האיש מברוקלין". יאנג צברה לעצמה מוניטין עשיר בשנות ה-30 עם תפקידים בדרמות "בית רוטשילד" בתפקיד ג'ולי ממשפחת רוטשילד, "המצעד הלבן" בתור האחות המתמחה ג'ון ארדן ובסרטים "סואץ" בתפקיד הרוזנת יוג'יני דה מונטיג'ו, "הקדושים" של ססיל ב. דה-מיל בתור הנסיכה ברנגריה, "קנטקי" ו"שלך לחלוטין".
ב-1946 שיחקה יאנג במותחן הפסיכולוגי הקלאסי של אורסון וולס "הזר" בהפקת סם שפיגל בתפקיד מרי לונגסטריט אשתו של פושע המלחמה הנאצי פרנץ' קינדלר (וולס). בשנת 1947 זכתה יאנג בפרס אוסקר לשחקנית הטובה ביותר על הופעתה בדרמה "בת החוואי" בתפקיד קייטי הולסטורם העוזבת את חוות משפחתה כדי ללמוד בבית ספר לאחיות. באותה השנה שיחקה יאנג גם בקומדיה של הנרי קוסטר "אשת הבישוף" בתור ג'וליה אשתו של הבישוף הנרי ברוהאם (דייוויד ניבן). ב-1949 הועמדה יאנג בפעם השנייה לפרס האוסקר בתפקיד ראשי על הופעתה בדרמה "בוא לאורווה" בתור הנזירה מרגרט לצידה של הכוכבת סלסט הולם.
מחוץ לעולם הקולנוע התפרסמה יאנג בשנות ה-50 בתור כוכבת טלוויזיה בסדרת הדרמה "המופע של לורטה יאנג", על הופעותיה בסדרה במשך שמונה עונות זכתה יאנג בשלושה פרסי אמי. בשנת 1987 זכתה יאנג בפרס גלובוס הזהב לשחקנית הטובה ביותר במיני סדרה/סרט טלוויזיה על הופעתה בסרט הטלוויזיה "יונת חג המולד".
חיים אישיים

יאנג נישאה בתחילת דרכה כשחקנית בהיותה בת 17 לשחקן גרנט ווית'רס והתגרשה ממנו לאחר שנה.
בשנת 1940 נישאה יאנג למפיק טום לואיס, איתו הביאה לעולם שני ילדים המוזיקאי פיטר לואיס והמפיק- תסריטאי כריסטופר לואיס. יאנג ולואיס התגרשו לאחר כ-20 שנות נישואים. בעלה השלישי היה מעצב התחפושות ההוליוודי המצליח ג'ין לואיס איתו התחתנה יאנג בשנת 1993. יאנג התאלמנה מבעלה השלישי בשנת 1997.
ליאנג הייתה בת נוספת, השחקנית ג'ודי לואיס (6 בנובמבר 1935 - 25 בנובמבר 2011), כתוצאה מאונס על ידי כוכב הקולנוע קלארק גייבל. לאחר מותה של לורטה ושל בתה ג'ודי, משפחתה של יאנג אישרה שג'ודי היא בתו של קלארק גייבל. המידע לא נחשף לציבור, כל עוד לורטה וג'ודי היו בחיים, כדי לשמור על פרטיותן.
יאנג נפטרה ב-12 באוגוסט 2000 ממחלת סרטן השחלה בסנטה מוניקה כשהיא בת 87, גופתה נשרפה ואפרה הוטמן בקבר אמה גליידיס.
על שמה של יאנג שני כוכבים, קולנוע וטלוויזיה בשדרת הכוכבים של הוליווד.
פילמוגרפיה

תצחק, ליצן, תצחק (1928)
האיש מברוקלין (1930)
מונית! (1933)
חייו של ג'ימי דולן (1933)
גן חיות בבודפשט (1933)
מבצר האדם (1933)
היא הייתה חייבת לומר כן (1933)
מרי חצות (1933)
גיבורים למכירה (1933)
בית רוטשילד (1934)
המצעד הלבן (1934)
נולד להיות רע (1934)
בולדוג דרומונד מכה שנית (1934)
קריאת הפרא (1935)
הקדושים (1935)
קלייב של הודו (1935)
גברות מאוהבות (1936)
ירח דבש שני (1937)
השעה הבלתי שמורה (1936)
מספר פרטי (1936)
רמונה (1936)
קנטקי (1938)
סואץ (1938)
ארבעה אנשים ותפילה (1938)
סיפורו של אלכסנדר גרהאם בל (1938)
שלך לחלוטין (1939)
סיפור לפני שינה (1941)
לילה שייזכר (1942)
סין (1943)
עסקי השעשועים במלחמה (1943)
ועכשיו מחר (1944)
פרש בלי ראש (1945)
הזר (1946)
בת החוואי (1947)
אשת הבישוף (1947)
רייצ'ל והזר (1948)
הנאשמת (1949)
בוא לאורווה (1949)
אמא היא תלמידה חדשה (1949)
מפתח לעיר (1950)
סיבה להזעקה! (1951)
חצי מלאך (1951)
פאולה (1952)
בגללך (1952)
טלוויזיה

המופע של לורטה יאנג (1953–1961)
לורטה יאנג
לורטה לין

| --- | --- |

לורטה לין, 2005
 לידה:  14 באפריל 1932 בוצ'ר הולו, קנטקי, ארצות הברית
 פטירה:  4 באוקטובר 2022 (בגיל 90) הוריקיין מילס, טנסי, ארצות הברית
 שם לידה:  Loretta Webb 
 מקום קבורה:  Hurricane Mills 
 מוקד פעילות:  ארצות הברית 
 תקופת הפעילות:  1960–2022 (כ־62 שנים)
 עיסוק:  זמרת
 סוגה:  קאנטרי
 שפה מועדפת:  אנגלית 
 כלי נגינה:  גיטרה 
 חברת תקליטים:  דקה רקורדס, זירו רקורדס 
 בן או בת זוג:  Oliver Lynn (10 בינואר 1948–22 באוגוסט 1996) 
 מספר צאצאים:  6 
 פרסים והוקרה:  Country Music Association Award for Female Vocalist of the Year (1967)  פרס גראמי לאלבום הקאנטרי הטוב ביותר (2004)  זוכרים את נשות קנטקי (2004)  פרס מרכז קנדי (2003)  פרס המוזיקה האמריקאית להצטיינות (1985)  פרס גראמי לשיתוף פעולה למוזיקת קאנטרי (2004)  פרס גראמי למפעל חיים (2010)  פרס אמריקנה לאמן השנה (2004)  מדליית החירות הנשיאותית (2013)  Americana Lifetime Achievement Award for Songwriting (2014)  כוכב בשדרת הכוכבים בהוליווד (11 בינואר 1978)  פרס המוזיקה האמריקאית לזמרת אהובה – קאנטרי (1978)  Country Music Association Award for Female Vocalist of the Year (1972)  Grammy Award for Best Country Performance by a Duo or Group with Vocal (1971)  פרס המוזיקה האמריקאית ללהקת/צמד/קבוצת הקאנטרי האהובה ביותר (1978)  Country Music Association Award for Female Vocalist of the Year (1973)  פרס המוזיקה האמריקאית לזמרת אהובה – קאנטרי (1977)  פרס המוזיקה האמריקאית ללהקת/צמד/קבוצת הקאנטרי האהובה ביותר (1975)  פרס המוזיקה האמריקאית ללהקת/צמד/קבוצת הקאנטרי האהובה ביותר (1977)  Willie Nelson Lifetime Achievement Award (2021) 
 lorettalynn.com
 פרופיל ב-IMDb
 
לורטה לין (באנגלית: Loretta Lynn;‏ 14 באפריל 1932 – 4 באוקטובר 2022) הייתה זמרת קאנטרי אמריקאית.
ביוגרפיה

לורטה ווב, נולדה למלווין ולקלרה־מארי (לבית ראמי), ילדה שנייה מתוך שמונה ילדים. שמה של לין ניתן לה על שמה של כוכבת הקולנוע לורטה יאנג. אביה של לורטה נפטר ב-22 בפברואר 1959, ולא זכה לראות בכוכבה דורך, שנה לאחר מכן, כשפרסמה את להיטה הראשון "אני נערת הונקי־טונק". שלושה מאחיה של לין התפרסמו בשדה מוזיקת הקאנטרי: אחותה הצעירה ביותר ברנדה־גייל (התפרסמה כקריסטל־גייל), אחותה פגי־סו, ואחיה ג'יי לי. זמרת הקאנטרי פאטי לבלס, שנולדה בשם פטרישיה ראמי היא קרובת משפחה של לין מצד אמה, כמו גם ונוס ראמי, מיס אמריקה לשנת 1944.
לין גדלה בעיירת הכורים בוצ'ר הולו, היום חלק מוואן ליר במבואות העיר פיינטסוויל שבמחוז ג'ונסון בקנטקי שבארצות הברית. מוצא אמה של לין היה סקוטי־אירי וצ'רוקי. אביה היה כורה פחם, זבן וחוואי. שבעת אחיה הם: מלווין ווב הבן, הרמן, ג'יי לי, דונלד, פגי ווב רייט, בטי רות' וברנדה גייל.
לין נישאה לאוליבר ונטה "דוליטל" לין ב-10 בינואר 1947. אוליבר היה בן עשרים ואחת באותה עת ולורטה בת חמש עשרה. בניסיון להתנתק מגורלם כמשפחת כורים, עבר הזוג הצעיר לעיירה קאסטר שבצפון מזרח מדינת וושינגטון, בהיותה של לין בחודש השביעי להריונה.
בגיל 19 היו ללין כבר שלושה ילדים, ובגיל 20 ילדה את בתה הרביעית קלארה־מארי. ב-6 באוגוסט 1964 ילדה תאומות בשם פגי ג'ין ופטסי איליין. פטסי איליין נקראה על שם זמרת הקאנטרי פטסי קליין.
שניים מששת ילדיה של לין נפטרו עוד בחייה. בנה ג'ק בני, נפטר ב-2 ביולי 1984 בגיל שלושים וארבע עת ניסה לחצות את מעבורת הנהר ג'ק ליד החווה המשפחתית בטנסי. בתה הבכורה, בטי סו, נפטרה ב-29 ביולי 2013, בגיל ששים וארבע, מסיבוכים של נפחת.
ללין 21 נכדים שנולדו בין השנים 1961–2002. טרם נישואיה שרה לין בקביעות בכנסיות ומופעים מקומיים בבוצ'ר הולו וכן במסגרת משפחתית. לאחר נישואיה חדלה לין לשיר בציבור.
חמישים שנות נישואיה ל"דו" (אוליבר לין), עד מותו בשנת 1996, ידעו זעזועים רבים. באוטוביוגרפיה שלה משנת 2002, "עדיין מספיק אשה", ובריאיון לחדשות CBS באותה שנה, סיפרה לין אודות בגידותיו התכופות של בעלה, ועל נטישתו פעם בעת שכרעה ללדת. לין ובעלה התקוטטו תכופות, אולם לין טענה שהוא "מעולם לא הכה אותי בלי שהחזרתי לו מנה אחת אפיים". לין הגדירה את נישואיה כ"אחד מסיפורי האהבה הקשים ביותר".
בשנת 2006 עברה לין ניתוח בכתפה אחרי שנפצעה בנופלה. במהלך הניתוח עברה החייאה על ידי רופאיה. הניתוח הושלם בהצלחה במועד מאוחר יותר.
הסרט בתו של כורה פחם משנת 1980 נושא את שמו של אחד מלהיטיה הגדולים ומגולל את סיפור חייה. בתפקיד לין שיחקה סיסי ספייסק. על תפקידה זכתה ספייסק בפרס האוסקר.
לין נפטרה ב-4 באוקטובר 2022 בגיל 90.
פרסים והכרה

לין הייתה האישה זוכת הפרסים המרובים ביותר במוזיקת הקאנטרי. פרסיה כוללים ארבעה פרסי גראמי, שבעה פרסי המוזיקה האמריקאית, שמונה פרסי BMI, שלושה עשר פרסי מוזיקת הקאנטרי, שמונה פרסי אגודת מוזיקת הקאנטרי, ועשרים ושש בחירות הקהל בפרסי מיוזיק סיטי ניוז. היא הייתה האישה הראשונה במוזיקת הקאנטרי לקבל אלבום זהב ב-1967 עבור אלבומה "‏(With Lovin' on Your Mind) ‏Don't Come Home A' Drinkin'".
בשנת 1988 הוכנסה לין להיכל התהילה של מוזיקת הקאנטרי, וב-8 באוגוסט 2013 הוענקה לה מדליית החירות הנשיאותית על ידי נשיא ארצות הברית, ברק אובמה.
הערות שוליים

↑  ynet, לורטה לין, מגדולות זמרות הקאנטרי, הלכה לעולמה בגיל 90, באתר ynet, 5 באוקטובר 2022
| --- | --- |
בקרת זהויות :  NLI: 987007524931805171  BIBSYS: 3026583  BnF: cb13896891m (data)  CiNii: DA16879775  GND: 12340326X  ICCU: UBOV926036  ISNI: 0000 0001 1511 5618  LCCN: n50039081  MusicBrainz: 613260c3-d620-4645-94cd-33cd55f29b1e  NKC: xx0027789  NLA: 35317189  NLK: KAC2018N9957  NSK: 000090754  NTA: 071235051  RERO: 02-A016251628  SUDOC: 171856112  Trove: 909434  VIAF: 69116139   WorldCat (עם VIAF): 69116139
מארק גאסול

מארק גאסול סאס (בקטלאנית: Marc Gasol Sáez; נולד ב-29 בינואר 1985 בברצלונה, קטלוניה) הוא כדורסלן עבר ספרדי, ששיחק בעמדת הסנטר. אחיו הצעיר של כדורסלן העבר פאו גאסול.
גאסול שיחק במשך עשר וחצי עונות בקבוצת ממפיס גריזליס מליגת ה-NBA, והוא השחקן המוביל של המועדון בכל הזמנים בנקודות, ריבאונדים וחסימות. במהלך השנים נבחר פעמיים לחמישיית העונה, שלוש פעמים למשחק האולסטאר ופעם אחת לשחקן ההגנה של העונה. בעונת 2018/2019 זכה באליפות ליגת ה-NBA עם טורונטו ראפטורס.
היה שותף לשתי זכיות של נבחרת ספרד באליפות העולם בכדורסל (2006, 2019) לזכייה כפולה באליפות אירופה בכדורסל (2009, 2011) ולזכייה כפולה במדליית הכסף במשחקים האולימפיים (2008, 2012).
קריירה אירופאית

בשנת 2004, בגיל 19, החל גאסול את הקריירה המקצועית שלו בברצלונה לאחר ששיחק כדורסל מספר שנים בקבוצת הנוער של ברצלונה וכן נוסף על כך, לאחר מכן בחטיבה העליונה בבית ספרו בארצות הברית. אך, לחוסר מזלו מיעט לקבל דקות משחק רבות ועבר בסוף שנת 2006 לסנט ז'וזפ ז'ירונה.
בשנת 2007, לאחר כשנה במועדון, נרשם גאסול לדראפט ה-NBA ונבחר במקום ה-48 הכללי על ידי הלוס אנג'לס לייקרס, אך לפי הסכמת הצוות המקצועי של הלייקרס המשיך לשחק במדיה של ז'ירונה. ב-1 בפברואר 2008 הועבר לממפיס גריזליס בעסקה שכללה את אחיו, פאו גאסול שעשה את הדרך ההפוכה מהגריזליס ללייקרס ובחירת דראפט עתידית מהסיבוב השני. מאוחר יותר באותה שנה, ב-23 ביוני חתם בגריזליס.
NBA > ממפיס גריזליס

בעונת הבכורה שלו בליגה שותף גאסול בכל משחקי הקבוצה ושיחק למעלה מ-30 דקות בממוצע. את העונה סיים עם 53% קליעות מהשדה. בכך קבע שיא מועדון חדש לאחוזי קליעה לרוקי ושבר את השיא הקודם שעמד על 51.8% שנקבע על ידי אחיו פאו בעונת 2001/02. בעונתו השנייה בליגה שיפר את אחוזי הקליעה שלו ל-58.1% ואת ממוצע הריבאונדים ל-9.3, שני נתונים הנחשבים לשיאי קריירה מבחינתו.
בעונת 2010/11 הגיע גאסול, לראשונה, למשחקי הפלייאוף, במהלכם קלע 15 נקודות ולקח 11.2 ריבאונדים. הגריזליס עברו את סן אנטוניו ספרס בסיבוב הראשון, אך נכנעו לאוקלהומה לאחר 7 משחקים בסיבוב השני. בסיום העונה ניצלה את הקבוצה את אפשרות הארכת החוזה שהייתה לה עם השחקן והפכה אותו לשחקן חופשי מוגבל, דבר שהקנה לה את הזכות להשוות כל הצעה שיקבל השחקן. ב-14 בדצמבר 2011 חתם גאסול על חוזה ל-4 עונות תמורת 58 מיליון דולר. במהלך העונה נבחר גאסול לנבחרת המערב במשחק האולסטאר, עלה כמחליף וקלע 4 נקודות.
בסיום עונת 2012/13 נבחר גאסול לשחקן ההגנה של העונה, כשהוא מקדים בבחירה את לברון ג'יימס, בכך הפך לשחקן האירופאי הראשון שזוכה בתואר. במהלך נובמבר 2013 נפצע גאסול בברכו, פציעה שהובילה להיעדרות של כחודשיים מהמגרשים.
בעונת 2014/15 נבחר בשנית למשחק האולסטאר ובפעם הראשונה לחמישייה הפותחת. במשחק עצמו קלע 10 נקודות ולקח 12 ריבאונדים וניצח את אחיו פאו שקלע רק 6 נקודות ולקח 10 ריבאונדים. את העונה סיים גאסול עם ממוצע של 17.4 נקודות למשחק, שיפור של כ-3 נקודות לשיאו הקודם. בסיום העונה נבחר לחמישיית העונה. בדירוג ESPN שהוצג בתחילת עונת 2015/16 דורג גאסול במקום העשירי.
ב-20 בנובמבר 2015 השיג גאסול את הטריפל דאבל הראשון בקריירה כשקלע 16 נקודות, לקח 11 ריבאונדים ומסר 11 אסיסטים בניצחון של ממפיס על יוסטון רוקטס. פחות משבועיים מאוחר יותר, שיפר את שיאו האישי, כשקלע 38 נקודות בניצחון על ניו אורלינס פליקנס.
NBA > טורונטו ראפטורס

ב-7 בפברואר 2019, לאחר כ-10 וחצי עונות בממפיס, נשלח גאסול בטרייד לטורונטו ראפטורס בתמורה ליונאס ולנצ'יונאס, סי. ג'יי. מיילס, דלון רייט ובחירת דראפט עתידית. בסיום עונת 2018/2019 זכה עם טורונטו באליפות ה-NBA הראשונה שלו והראשונה של הקבוצה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2.
NBA > לוס אנג'לס לייקרס

עם סיום חוזהו בראפטורס, חתם ב-24 בנובמבר 2020 על חוזה לשתי עונות במדי לוס אנג'לס לייקרס, שבחרה בו בדראפט ב-2007 (אך לא הספיק לשחק במדיה לפני שהועבר בטרייד). ב-10 בספטמבר 2021 הועבר גאסול בטרייד לממפיס גריזליס, וכעבור חמישה ימים שוחרר מהקבוצה.
חזרה לאירופה

ב-25 בנובמבר 2021 עבר גאסול לבאסקט ז'ירונה, קבוצה שהקים ב-2014 לאחר שקבוצת סנט ז'וזפ ז'ירונה שבה שיחק פורקה ב-2013. הקבוצה משחקת בליגה השנייה בספרד.
נבחרת לאומית

גאסול משתייך לסגל הנבחרת הלאומית של ספרד משנת 2006. כחלק מנבחרתו הלאומית זכה במדליית הזהב באליפות העולם 2006 ובמדליית הזהב באליפות אירופה 2009 ובמדליית כסף באולימפיאדת בייג'ינג.
לאחר מכן זכה בשתי מדליות זהב נוספות עם נבחרתו באליפויות אירופה בשנים 2011 ו-2015, ובמדליית כסף נוספת באולימפיאדת לונדון.
תארים בקריירה

עם ברצלונה:
אליפות ספרד: 2004
הסופרקאפ הספרדי: 2005
עם ז'ירונה:
יורוקאפ (פיב"א): 2007
הליגה הקטלונית: 2007
עם נבחרת ספרד:
אליפות העולם בכדורסל: 2006, 2019
מדליית כסף באולימפיאדת בייג'ינג 2008
אליפות אירופה
מדליית זהב: 2009, 2011, 2015
מדליית כסף: 2007
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | ממפיס | 82 | 75 | 30.7 | 0.530 | 0.000 | 0.733 | 7.4 | 1.7 | 0.8 | 1.1 | 11.9 |
| 2009/2010 | ממפיס | 69 | 69 | 35.8 | 0.581 | 0.000 | 0.670 | 9.3 | 2.4 | 1.0 | 1.6 | 14.6 |
| 2010/2011 | ממפיס | 81 | 81 | 31.9 | 0.527 | 0.429 | 0.748 | 7.0 | 2.5 | 0.9 | 1.7 | 11.7 |
| 2011/2012 | ממפיס | 65 | 65 | 36.5 | 0.482 | 0.083 | 0.748 | 8.9 | 3.1 | 1.0 | 1.9 | 14.6 |
| 2012/2013 | ממפיס | 80 | 80 | 35.0 | 0.494 | 0.071 | 0.848 | 7.8 | 4.0 | 1.0 | 1.7 | 14.1 |
| 2013/2014 | ממפיס | 59 | 59 | 33.4 | 0.473 | 0.182 | 0.768 | 7.2 | 3.6 | 1.0 | 1.3 | 14.6 |
| 2014/2015 | ממפיס | 81 | 81 | 33.2 | 0.494 | 0.176 | 0.795 | 7.8 | 3.8 | 0.9 | 1.6 | 17.4 |
| 2015/2016 | ממפיס | 52 | 52 | 34.4 | 0.464 | 0.667 | 0.829 | 7.0 | 3.8 | 1.0 | 1.3 | 16.6 |
| 2016/2017 | ממפיס | 74 | 74 | 34.2 | 0.459 | 0.388 | 0.837 | 6.2 | 4.6 | 0.9 | 1.4 | 19.5 |
| 2017/2018 | ממפיס | 73 | 73 | 33.0 | 0.420 | 0.341 | 0.834 | 8.1 | 4.2 | 0.7 | 1.4 | 17.2 |
| 2018/2019 | ממפיס | 53 | 53 | 33.7 | 0.444 | 0.344 | 0.756 | 8.6 | 4.7 | 1.1 | 1.2 | 15.7 |
| 2018/2019 | טורונטו | 26 | 19 | 24.9 | 0.465 | 0.442 | 0.769 | 6.6 | 3.9 | 0.9 | 0.9 | 9.1 |
| 2019/2020 | טורונטו | 44 | 43 | 26.4 | 0.427 | 0.385 | 0.735 | 6.3 | 3.3 | 0.8 | 0.9 | 7.5 |
| קריירה | קריירה | 839 | 824 | 33.0 | 0.481 | 0.354 | 0.777 | 7.6 | 3.4 | 0.9 | 1.4 | 14.6 |
| אולסטאר | אולסטאר | 3 | 1 | 20.0 | 0.556 | 0.000 | 0.000 | 7.6 | 3.3 | 1.0 | 0.3 | 6.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | ממפיס | 13 | 13 | 39.9 | 0.511 | 0.000 | 0.699 | 11.2 | 2.2 | 1.1 | 2.2 | 15.0 |
| 2012 | ממפיס | 7 | 7 | 37.3 | 0.522 | 0.000 | 0.791 | 6.7 | 3.1 | 0.3 | 1.9 | 15.1 |
| 2013 | ממפיס | 15 | 15 | 40.6 | 0.454 | 0.000 | 0.800 | 8.5 | 3.2 | 0.9 | 2.2 | 17.2 |
| 2014 | ממפיס | 7 | 7 | 42.7 | 0.405 | 0.000 | 0.794 | 7.7 | 4.4 | 1.7 | 0.9 | 17.3 |
| 2015 | ממפיס | 11 | 11 | 37.8 | 0.394 | 0.000 | 0.852 | 10.3 | 4.5 | 0.9 | 1.7 | 19.7 |
| 2017 | ממפיס | 6 | 6 | 40.0 | 0.470 | 0.583 | 0.939 | 6.5 | 4.2 | 0.3 | 0.7 | 19.3 |
| 2019 | טורונטו | 24 | 24 | 30.6 | 0.422 | 0.382 | 0.870 | 6.4 | 3.0 | 0.9 | 1.1 | 9.4 |
| 2020 | טורונטו | 11 | 11 | 20.7 | 0.391 | 0.185 | 0.733 | 4.4 | 2.6 | 0.5 | 0.6 | 6.0 |
| קריירה | קריירה | 94 | 94 | 35.2 | 0.442 | 0.343 | 0.808 | 7.7 | 3.3 | 0.8 | 1.4 | 13.9 |
מאזדה MX-30

| --- | --- |

 מאפיינים כלליים
 יצרן:  מאזדה
 שנות ייצור:  2020–הווה
 הרכבה:  יפן יפן
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  e-SKYACTIV
 אורך:  4,395 מ"מ
 רוחב:  1,795 מ"מ
 גובה:  1,570 מ"מ
 בסיס גלגלים:  2,655 מ"מ
 מפרט טכני
 מנוע:  מנוע חשמלי המספק כ-141 כוחות סוס
 סוללה:  סוללת ליתיום-יון בעלת קיבולת של 35.5 קילוואט שעה
 טווח נסיעה:  200 קילומטרים
 קשר:  מאזדה 3, מאזדה CX-30
מאזדה MX-30 (באנגלית: Mazda MX-30) היא קרוסאובר חשמלית בעלת חמישה מקומות, שמיוצרת על ידי מאזדה משנת 2020. היא הוצגה בשנת 2019, והגיע לישראל ב-19 באוגוסט 2021.
מפרט טכני

ה-MX-30 כוללת מנוע חשמלי המספק כ-141 כוחות סוס עם סוללת ליתיום-יון בעלת קיבולת של 35.5 קילוואט שעה המספקת טווח חשמלי של 200 קילומטרים.
גרסה היברידית

בשנת 2020 חשפה מאזדה גרסה היברידית, הכוללת מנוע בנזין בנפח 2.0 ליטרים המספק כ-156 כוחות סוס ב-6,000 סיבובים לדקה, המנוע נעזר במערכת מיקרו היברידית המספקת כ-6.9 כוחות סוס עם סוללת לתיום יון במתח 24 וואט.
גלריה

מאזדה MX-30
הגרסה ההיברידית
הערות שוליים

↑  מאזדה MX-30 נחשף - הרכב החשמלי הראשון של מאזדה, באתר קארטיוב, ‏23 באוקטובר 2019
↑  מאזדה MX-30 2022 החדש בארץ – החל ב-200,000 שקלים - אוטו, באתר www.auto.co.il
↑  מאזדה חושפת: MX-30 היברידי קל, באתר קארטיוב, ‏08 באוקטובר 2020
לורטו

| --- | --- |
סמל לורטוסמל לורטו
כיכר המדונה וחזית בזיליקת הבית הקדוש
כיכר המדונה וחזית בזיליקת הבית הקדוש
 מדינה:  איטליה איטליה
 מחוז:  מארקה מארקה
 נפה:  אנקונה
 ראש העיר:  מורנו פיירוני
 שטח:  17.69 קמ"ר
 גובה:  127 מטרים
 אוכלוסייה:  ‏
  ‑ בעיר:  12,899 (1 בינואר 2023)
 קואורדינטות:  43°26′N 13°37′E﻿ / ﻿43.433°N 13.617°E﻿ / 43.433; 13.617
 אזור זמן:  UTC +1
 http://www.public-o.it/loreto/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןלורטו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןלורטו(למפת מארקה רגילה) אנקונה פזארו פאנו אסקולי פיצ'נו סן בנדטו דל טרונטו סניגליה מצ'רטה יזי פרמו אברוצו לאציו אומבריה טוס. אמיליה-רומאניה ס"מ הים האדריאטי לורטו(למפת מארקה מוגדלת) אנקונה פזארו פאנו אסקולי פיצ'נו סן בנדטו דל טרונטו סניגליה מצ'רטה יזי פרמו אברוצו לאציו אומבריה טוס. אמיליה-רומאניה ס"מ הים האדריאטי לורטו  he tabBackground:;tabBorder:#aaa;defaultTab:0;
מראה כללי של לורטו מצפון. הבזיליקה חולשת על קו הרקיע של העיר
הבזיליקה ובתי העיר מכיוון צפון-מזרח
לורטו (באיטלקית: Loreto) היא עיר בנפת אנקונה במחוז מארקה שבאיטליה. לורטו חבה את קיומה לבזיליקת הבית הקדוש בה שמור, לפי המסורת, בית המגורים של הבתולה ויוסף הקדוש בנצרת, ואשר בו נולדה, ובה ניתנה לה הבשורה. הבזיליקה והבית שבה היא אחד מאתרי העלייה לרגל החשובים באיטליה.
היסטוריה

לפי המסורת הפופולרית, הבית הקדוש הוא הבית בנצרת בו נולדה וגדלה מריה, אם ישו, בו ניתנה לה הבשורה, ובו חייתה לאחר לידתו של ישו ולאחר שנצלב וקם לתחייה. בשנת 1291 כאשר הממלוכים השלימו את כיבוש ארץ ישראל ובא הקץ על ממלכת ירושלים, נשקפה לבית סכנת הריסה. לכן, ב-10 במאי 1291, הוא הועבר על ידי מלאכים מנצרת ולאחר שחנה משך שלוש וחצי שנים על גבעת טרסט ברייקה שבקרואטיה, הגיע בלילה שבין ה-9 ל-10 בדצמבר 1294 אל תוך יער של עצי ער אציל (דפנה), במקום בו נצבת כיום לורטו. שמה של העיירה, לורטו, בא מהמילה הלטינית Laurus, שמו של עץ הדפנה.
הבזיליקה הוקמה על הגבעה בלורטו בין 1469 ל-1587, כמבנה מבוצר, והעיר התפתחה סביבה החל בשנת 1480. במקום הוקמו בתיהם של האומנים והפועלים שעסקו בהקמת הבזיליקה, וכן בית חולים ששימש את עולי הרגל. ממערב לבזיליקה הוקמו שני ארמונות - הארמון האפוסטולי שבנייתו החלה ב-1498 והארמון האילירי שנבנה החל בשנת 1580, ושימש כמנזר ישועי. רובע הבזיליקה שאורכו כ-500 מטר ורוחבו המרבי הוא 150 מטר, הוקף בחומה בשנת 1518 וזו חוזקה בארבעה מגדלים מבוצרים בסביבות שנת 1600. העיר החדשה התפתחה מדרום וממזרח לרובע זה על מורדות הגבעה.
ב-12 בדצמבר 1920 הוכרזה "גבירתנו מלורטו" כקדושה פטרונית של הטייסים, וכתוצאה מכך הוקם בית הספר של חיל האוויר האיטלקי (Scuola Perfezionamento Sottufficiali dell'Aeronautica Militare) בעיר. במקום שוכן גם מוזיאון של החייל.